Milí priatelia !

	Správa Chránenej krajinnej oblasti Cerová vrchovina si Vás dovoľuje  informovať o pokračovaní ekovýchovného programu BOCIAN, do ktorého ste sa zapojili aj Vy. 

Plán pokračovania programu: 

SEPTEMBER:

-	do 30. septembra 2011 zaslať žiakmi vyplnené pracovné zošity ( aktivita č.1: Pozorovanie hniezda)

-	do 30. septembra 2011 zaslať výsledky ostatných aktivít, do ktorých sa žiaci zapojili: výtvarné a  literárne práce – (pripomíname maximálny počet 20 výtvarných prác za školu), Bocian cez fotoobjektív, Humorne s bocianom, História hniezda a ostatné aktivity môžete odprezentovať aj na záverečnom vyhodnotení programu BOCIAN 2011, (fotografie prípadne poslať na uvedenú e-mailovú adresu).
Aktivity, ktoré budete spracovávať formou prezentácií (max. 15 minút) zaradíme do programu záverečného vyhodnotenia, 3 najlepšie budú odmenené.

OKTÓBER:

Vyhodnotenie programu BOCIAN 2011 spojené s prezentáciami detí o bocianoch, s ocenením žiackych prác a vyhlásením najlepšieho pozorovateľa roka 2011 je plánované na 21. októbra 2011. Bližšie informácie a pozvánku s návratkou nájdete tu: http://cerovka.webnode.sk/ponukovy-list/bocian/a2011/

NOVEMBER:

Výstava žiackych prác pripravená k vyhodnoteniu programu BOCIAN, bude v priestoroch IS Správy CHKO Cerová vrchovina sprístupnená verejnosti do konca roka 2011. 

Spoločne s vyplnenými pracovnými zošitmi, výtvarnými a literárnymi prácami Vás prosíme aj o zaslanie mien žiakov (meno, priezvisko žiaka, ročník), zapojených do programu Bocian v roku 2011, a to podľa jednotlivých kategórií na adresu:

Správa CHKO Cerová vrchovina
Železničná 31
979 01 Rimavská Sobota
e-mail: erika.kruzliakova@sopsr.sk

Tešíme sa na spoločné stretnutie pri vyhodnotení prác a na Vaše nové poznatky zo života bociana bieleho!